Document ID: /roh_data/filtered/fineweb-2-filterrobots_roh.jsonl.gz/49242

Che la vischnanca da Poschiavo haja tschertgà e contactà ils represchentants da «l’Accademia Gualtiero Marchesi». L'accademia, che porta il num dal cuschinier talian da renum internaziunal, avess interess dad instradar in'universitad en las localitads sper la staziun da Poschiavo.
Per entant be in’opziun
Detagls davart la finamira che «l’Accademia Gualtiero Marchesi» ha cun in nov lieu en la vallada taliana na dettia anc nagins, ha suttastritgà Della Vedova. Sco proxim vegnia elavurà in uschenumnà Businessplan. Quel vegnia suttamess il 11 da settember a la giunta da Poschiavo, il parlament da la vischnanca.
Sustegn intschert
Era betg cler saja sche la vischnanca da Poschiavo fiss pronta da sustegnair il nov project finanzialmain uschè sco ch’ella ha gia fatg tar il center da cumpetenza per lain Centro Tecnologico del legno CTL.
Tenor Alessandro Della Vedova dettia sper l’interess dal cuschinier talian er anc autras opziuns per duvrar las localitads dal CTL a Poschiavo en futur. Dentant saja tenor il podestà questa la meglra opziun.
Il Centro Tecnologico del legno ha gì da capitular suenter dus onns.
RR actualitad 17:40